**Eiropas Inovāciju partnerības darba grupas sadarbības līgums**

|  |  |
| --- | --- |
| Nr. |  |

Rīgā 2024.gada \_\_ .\_\_\_\_\_\_\_\_\_\_

Šo sadarbības līgumu (turpmāk tekstā saukts – “Līgums” ) savā starpā noslēdza:

**Vadošais partneris** (reģistrācijas numurs **XXX**, juridiskā adrese RRR), tā valdes locekļa (Vārds Uzvārds) personā, kas darbojas uz Statūtu pamata (turpmāk tekstā saukts – Vadošais partneris), un

**Lauksaimnieks** (reģistrācijas numurs **XXX**, juridiskā adrese RRR), tā īpašnieka vai valdes locekļa (Vārds Uzvārds) personā, kas darbojas uz Statūtu pamata (turpmāk tekstā saukts – Lauksaimnieks), un

**Pētniecības organizācija** (reģistrācijas numurs **XXX**, juridiskā adrese RRR), tā valdes locekļa (Vārds Uzvārds) personā, kas darbojas uz Statūtu pamata (turpmāk tekstā saukts – Pētnieks), un

**Konsultants** (reģistrācijas numurs **XXX**, juridiskā adrese RRR), tā īpašnieces (Vārds Uzvārds) personā, kas darbojas uz Statūtu pamata (turpmāk tekstā saukts – Konsultants)

(turpmāk saukti arī, attiecīgi, kopā “Partneri” un katrs atsevišķi “Partneris”).

**1.Līguma priekšmets**

Partneri apņemas īstenot projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*nosaukums*) Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" ietvaros (turpmāk tekstā saukts – Projekts).

**2.Līguma izpildes kārtība**

2.1. Partneri Projektu īsteno, ievērojot:

* + 1. Latvijas Kopējās lauksaimniecības politikas stratēģisko plānu 2023.- 2027.gadam (turpmāk – KLP), kas apstiprināts ar 2023. gada 7. septembrī Komisijas lēmumu C(2023)5947;
    2. Ministru kabineta 2023. gada 24. oktobra noteikumus Nr.613 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai" atklātu projektu iesniegumu konkursu veidā 2023.–2027. gada plānošanas periodam” (turpmāk – MK Noteikumi Nr.613);
    3. Ministru kabineta 2023. gada 7. marta noteikumus Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai”;
  1. Ar Līgumu tiek noteikti Partneru pienākumi un tiesības, kā arī finansējuma apjoms, uz kuru, īstenojot Līguma nosacījumus, var pretendēt Partneri;
  2. Ar Līgumu Partneri apņemas īstenot Projektu \_\_\_\_\_\_ mēnešus no Līguma noslēgšanas brīža, bet ne agrāk kā pirms Projekta iesnieguma iesniegšanas Lauku atbalsta dienestā.

**3.Līgumcena**

3.1. Ar šo Līgumu tiek noteikts finansējuma apmērs, kas izmaksājams Partneriem, ja ir izpildījuši un ievērojuši nosacījumus, kas attiecināmi uz finansējuma saņemšanu šajā Līgumā.

3.2. Kopējā līgumcena nepārsniedz EUR \_\_\_\_\_\_\_\_\_ (\_\_\_\_\_\_\_\_\_*euro*, \_\_\_\_\_\_\_\_\_ centi), tai skaitā:

3.2.1. Vadošais partneris EUR \_\_\_\_\_\_\_\_\_ (\_\_\_\_\_\_\_\_\_*euro*, \_\_\_\_\_\_\_\_\_ centi)

3.2.2. Lauksaimnieks EUR \_\_\_\_\_\_\_\_\_ (\_\_\_\_\_\_\_\_\_*euro*, \_\_\_\_\_\_\_\_\_ centi)

3.2.3. Pētnieks EUR \_\_\_\_\_\_\_\_\_ (\_\_\_\_\_\_\_\_\_*euro*, \_\_\_\_\_\_\_\_\_ centi)

3.2.4. Konsultants EUR \_\_\_\_\_\_\_\_\_\_ (\_\_\_\_\_\_\_\_\_\_*euro*, \_\_\_\_\_\_\_\_\_ centi).

3.3. Līguma īstenošana tiek līdzfinansēta no Eiropas Lauksaimniecības fonda lauku attīstībai (ELFLA) finanšu līdzekļiem.

3.4. Līgumcena ietver visu finansējuma apjomu, uz kuru Partneri ir tiesīgi pretendēt saistībā ar Līgumu un Projekta īstenošanu.

3.5. Partneri ir tiesīgi pretendēt uz finansējumu pa daļām, ja ir īstenota Projekta daļa atbilstoši Projekta īstenošanas laika grafikam (1.pielikums).

3.6. Partneru kopējais finansējuma apjoms nepārsniedz Līguma 3.2.apakšpunktā noteikto finansējuma apjomu un ietver visu finansējuma apjomu, uz kuru Partneri ir tiesīgi pretendēt saistībā ar Līgumu un Projekta īstenošanu, ņemot vērā Līguma 5.2. punktu.

**4.Partneru tiesības un pienākumi**

4.1.Partneru, t.sk. Vadošā partnera pienākumi:

4.1.1. īsteno Projektu;

4.1.2. ievēro Līguma un ar Projekta īstenošanu saistītos nosacījumus;

4.1.3. izmantojot atklātu balsošanu, nosaka Vadošo partneri starp Projektā iesaistītajiem Partneriem un apliecina to rakstiski protokolā (2.pielikums);

4.1.4. vienojas par katra Partnera funkcijām Projekta īstenošanā un nosaka katram Partnerim funkcijas rakstiski, ko apliecina pats Partneris un Vadošais partneris, t.sk. saskaņā ar MK Noteikumu Nr.613 62.punkta nosacījumiem norāda produktīvās investīcijas īpašnieku vai MK Noteikumu Nr.613 53.1.9.apakšpunktā minētās tehnikas, iekārtas vai aprīkojuma īpašnieku, ja Projektā ir plānota produktīvo investīciju vai citu investīciju iegāde (3.pielikums);

4.1.5. izstrādā iekšējās procedūras par lēmumu pieņemšanas kārtību, nodrošinot lēmumu pieņemšanas caurskatāmību un novēršot interešu konfliktu (5.pielikums);

4.1.5. pēc Vadošā partnera izteiktā pieprasījuma iesniedz tam ar Projekta īstenošanu saistīto informāciju un dokumentāciju, ievērojot Vadošā partnera noteiktos laika termiņus;

4.1.6. reģistrējas Dienesta klientu reģistrā;

4.1.7. nepieļauj interešu konflikta iestāšanos un nekavējoties informē Vadošo partneri par situāciju, kas rada vai kuras rezultātā varētu rasties interešu konflikts saskaņā ar normatīvajiem aktiem par interešu konflikta novēršanu noteiktajā situācijā;

4.1.8. nepieļauj Projektā veikto izmaksu dubulto finansēšanu – gadījumus, kad Partneri kompensējamos izdevumos ir iekļāvuši izdevumus, kas vienlaikus tikuši, tiek finansēti vai kurus plānots finansēt no citiem ES, finanšu instrumentu, valsts vai pašvaldības līdzekļiem. Šī punkta nosacījumi attiecas gan uz Partneru iegādātajām precēm un pakalpojumiem, gan uz citām Projekta izmaksām (t.sk. personāla darba atlīdzības un komandējumu izmaksām);

4.1.9. nepretendē uz citu Latvijas Republikas atbalstu un Eiropas Savienības fondu līdzfinansējumu vai cita veida valsts līdzekļiem šī Projekta īstenošanai;

4.1.10. iesaistās Projekta ieviešanā ar to valdījumā vai īpašumā esošu mantu, intelektuālo īpašumu, finansējumu vai cilvēkresursiem (4.pielikums). Šādi ieguldījumi starp sadarbības partneriem nerada tādas tiesiskās attiecības, no kurām izriet, ka šis darījums atbilst publiska iepirkuma līguma pazīmēm vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem, proti, sadarbības partneri savā starpā nenorēķinās par sniegto pakalpojumu un precēm;

4.1.11. nodrošina projekta īstenošanas laikā projekta rezultātu izmantošanas, ieviešanas, kā arī publicitātes nosacījumus, tostarp zināšanu izplatīšanas, eksperimentālo objektu izmantošanas un ieviešanas nosacījumus;

4.1.12. projekta īstenošanas laikā darba grupa, izmantojot Eiropas Inovāciju partnerības tīkla Sekretariātu[[1]](#footnote-1), reizi gadā publisko informāciju par projekta īstenošanas gaitu, iekļaujot MK noteikumu Nr.613 38.punktā minēto projekta rezultātu aprakstu un projektā plānoto darbību kopsavilkumu, kā arī projekta audiovizuālo materiālu.

4.1.13. apņemasLīguma izpildes laikā informācijas un publicitātes pasākumus veikt saskaņā ar Vizuālās identitātes vadlīnijas (2021.-2027. gadam) noteiktajām prasībām: <https://www.lad.gov.lv/lv/vizualas-identitates-vadlinijas-2021-2027-gadam>;

4.1.14. glabā visu ar Projekta īstenošanu un Līguma izpildi saistīto dokumentāciju līdz 2037.gada 31.decembrim vai Latvijas Republikas normatīvajos aktos noteiktajiem termiņiem, ja tie nosaka ilgāku dokumentu uzglabāšanas termiņu;

4.1.15. uzņemas atbildību par jebkādām Līguma izpildes gaitā pieļautajām neatbilstībām un pārkāpumiem;

4.1.16. visos ar Projekta ieviešanu saistītajos dokumentos, t.sk. izdevumu apliecinošajos dokumentos, norāda Projekta numuru.

4.2. Partneru tiesības:

4.2.1. saņemt samaksu par Projektā veiktajām darbībām Līgumā noteiktajā apjomā, kvalitātē un termiņā, ja ir pilnībā izpildījis un ievērojis visus Līguma nosacījumus, kas attiecas uz atbalsta saņemšanu;

4.2.2. pieprasīt Vadošajam partnerim sniegt informāciju par Projekta īstenošanas gaitu;

4.2.3. Partnerim, nepiemērojot šī Līguma 10.3.apakšpunktā noteikto līgumsodu, ir tiesības vienpusēji pārtraukt Līguma izpildi, ja tam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērojama sanācija vai mierizlīgums vai tā saimnieciskā darbība ir izbeigta.

4.3. Vadošā partnera pienākumi papildus Līguma 4.1.punktam:

4.3.1. iesniedz Dienestā Projekta iesniegumu un ar Līgumu Vadošais partneris apņemas pārstāvēt Projektā iesaistītos Partnerus;

4.3.2. ievēro pārskatu un citas informācijas iesniegšanas kārtību, kā arī Projektā noteiktos termiņus, kas skar Projekta īstenošanu;

4.3.3. informē Partnerus par Projekta ieviešanas gaitu, aktuālajiem jautājumiem un plānotajām darbībām, kas skar Partnerus;

4.3.4. atbild par Projektā plānoto rezultātu sasniegšanu;

4.3.5. nekavējoties informē Dienestu, ja tā vai citu Partneru rīcībā ir nonākusi informācija, kas var ietekmēt Projekta īstenošanu;

4.3.6. ne biežāk kā reizi ceturksnī iesniedz Dienestā Līguma 6.2.apakšpunktā minētos dokumentus un pēc Dienesta izteiktā pieprasījuma sniedz skaidrojumus, papildu dokumentāciju;

4.3.7. piedalās un prezentē Partneru īstenoto darbību rezultātus Projekta publicitātes pasākumos;

4.3.8. informēt Dienestu par Projektā iesaistīto Partneru nepieciešamo aizstāšanu;

4.3.9. nodrošināt priekšapmaksas tālāku novirzīšanu sadarbības partneriem atbilstoši īstenotajām darbībām.

4.4. Vadošā partnera tiesības:

4.4.1. Veikt Līguma izpildes uzraudzību un kontroli visā Līguma darbības laikā un izvērtēt Līguma izpildes atbilstību normatīvo aktu un Līguma nosacījumiem;

4.4.2. saņemt samaksu par Projektā veiktajām darbībām Līgumā noteiktajā apjomā, kvalitātē un termiņā, ja ir pilnībā izpildījis un ievērojis visus Līguma nosacījumus, kas attiecas uz atbalsta saņemšanu;

4.4.3. Līguma darbības laikā no citiem Partneriem pieprasīt un saņemt visus nepieciešamos dokumentus un skaidrojumus, kas saistīti ar Līguma izpildi;

4.4.4. neiekļaut maksājumu pieprasījumā izdevumus par kaitējumu, kas nodarīts Partneru vai Līgumā paredzēto darbu izpildītāju darbības vai bezdarbības rezultātā;

4.4.5. vienpusēji pārtraukt saistības ar Partneri, ņemot vērā Līguma 8.7. apakšpunkta nosacījumus, pirms tam informējot citus Partnerus. Par pieņemto lēmumu informēt Dienestu;

4.4.6. saņemt priekšapmaksu projekta realizācijai.

**5. Projekta izmaksas**

5.1. Projekta izmaksas ir attiecināmas, ja tās Partneriem ir faktiski radušās no Projekta iesnieguma iesniegšanas dienas Dienestā un līdz Projekta īstenošanas beigām un atbilst šim Līgumam;

5.2. Ja Projekta īstenošanas laikā kādam no Partneriem rodas papildu izmaksas, kuras nav attiecināmas no Projekta budžeta līdzekļiem, jo neatbilst Līguma 5.1. apakšpunktā noteiktajam, vaiizmaksu pieauguma gadījumā sedz sadārdzinājumu (starpību) tas Partneris, kuram izmaksas radušās.

**6. Pārskatu iesniegšana un norēķinu veikšanas kārtība**

6.1. Lai saņemtu finansējumu par Projekta daļas īstenošanu, Partneri ne biežāk kā vienu reizi ceturksnī sagatavo iesniegšanai Dienestā Līguma 6.2.apakšpunktā noteiktos pavaddokumentus un nosūta Vadošajam partnerim apkopošanai un iesniegšanai Dienestā;

6.2. Vadošais partneris iesniedz Dienestā ne biežāk kā vienu reizi ceturksnī maksājuma pieprasījumu kopā ar izdevumus apliecinošiem dokumentiem un pārskatu par projekta posmā īstenotajām darbībām.

6.3. Vadošais partneris vienu reizi kalendāra gadā, sākot ar nākamo gadu pēc projekta apstiprināšanas, Dienestā iesniedz pārskatu par projektā īstenotajām darbībām. Pārskats nav jāiesniedz, ja Partneri saņem starpposma maksājumu saskaņā ar Līguma 6.1.apakšpunktā minēto.

6.4. Ja Dienests maksājuma pieprasījumā un izdevumus apliecinošajos dokumentos vai pārskatā par projekta posmā īstenotajām darbībām konstatē nepilnības, Vadošais partneris nosūta informāciju Partneriem, nepilnību novēršanai, lai varētu iesniegt precizējumus Dienesta noteiktajā termiņā;

6.5. Pēc Dienesta izvērtējuma, Partneriem finansējums tiek ieskaitīts atsevišķi katra Partnera bankas kontā;

6.6. Projekta īstenošanai nepieciešamos maksājumus Partneri veic no saviem līdzekļiem;

6.7. Partneri visus ar Projekta īstenošanu saistītos darījumus atspoguļo atsevišķā grāmatvedības uzskaites sistēmā vai ievieš atbilstošu grāmatvedības kodu. Informāciju par darījumiem iespēju robežās reģistrē elektroniski un dara to pieejamu pēc kompetento dienestu pieprasījuma.

**7.Nepārvarama vara**

7.1. Partneri tiek atbrīvoti no atbildības par daļēju vai pilnīgu Līguma saistību neizpildi, ja stājas spēkā nepārvaramas varas apstākļi, kurus nebija iespējams iepriekš paredzēt un novērst un kas nav atkarīgi no Partneriem, atbilstoši Līguma 4.punktā noteiktajam.

7.2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Partneru kontroles un nav radušies to kļūdas vai nevērīgas rīcības rezultātā, kas kavē vienu no Partneriem veikt kādu no tā Līgumā noteiktajiem pienākumiem, un no kuriem nav bijis iespējams izvairīties, veicot pienācīgus piesardzības pasākumus. Pie nepārvaramas varas vai ārkārtēja rakstura apstākļiem pieskaitāmas stihiskas nelaimes, avārijas, katastrofas, epidēmijas un kara darbība, streiki, valsts iekšējie nemieri, blokādes. Partneris, kurš nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus, streikus vai politisko situāciju;

7.3. Ja viens no Partneriem saskaras ar nepārvaramas varas apstākļiem, tas nekavējoties, bet ne vēlāk kā 3 (trīs) darbdienu laikā par to paziņo Vadošajam partnerim un norāda radušos apstākļu raksturu, iespējamo ilgumu un paredzamās sekas;

7.4. Nevienu no Partneriem nevar vainot par tā līgumsaistību nepildīšanu, ja to izpildi kavē nepārvaramas varas apstākļi. Partneri veic nepieciešamos pasākumus, lai līdz minimumam samazinātu radītos zaudējumus, kas izriet no nepārvaramas varas. Ja nepārvaramas varas gadījumā Partnerim bija iespējams veikt pasākumus zaudējumu samazināšanai, bet tas tos neveica, tad vainīgajam Partnerim ir jāatlīdzina citiem Partneriem radītie zaudējumi;

7.5. Partnerim, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst;

7.6. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, Partneri vienojas par tālāku Līguma saistību izpildes kārtību.

**8.Līguma grozīšana, pārtraukšana, Partneru nomaiņa**

8.1. Partneri par nepieciešamajiem grozījumiem informē Vadošo partneri un nosūta tam informāciju apkopošanai un tālākai rīcībai.

8.2. Projekta ietvaros, ja kāds no sadarbības partneriem pārtrauc savu darbību darba grupā, to aizvieto ar citu līdzvērtīgu partneri, kas pārņem aizstājamā sadarbības partnera saistības un pienākumus. Produktīvo investīciju īpašnieks, kas jau ir iegādājies produktīvās investīcijas un vēlas izstāties no darba grupas, atmaksā izmaksāto finansējumu par produktīvajām investīcijām, ja neviens no partneriem nepārņem attiecīgās saistības. Partneru skaits darba grupā nav samazināms.

8.3. Partneru nomaiņu Projekta īstenošanas laikā var veikt šādos gadījumos:

8.3.1. ja ir iestājušies apstākļi, kas saistīti ar Līgumā norādīto nepārvaramu varu, un to ir atzinuši citi Projektā iesaistītie Partneri;

8.3.2. ja Partneris tiek aizstāts ar līdzvērtīgu Partneri un tā rezultātā nemainās Projekta mērķis. Par līdzvērtīgu Partneri šī Līguma izpratnē uzskata Partneri, kurš nodrošina tādas pašas darbības, pienākumus, ieguldījumus un var ievērot darbību veikšanai nepieciešamos termiņus un pārņem aizstātā Partnera saistības;

8.3.3. ja Partneris nevar nodrošināt ar Līgumu uzņemtās saistības un veikt funkcijas, kas noteiktas šī Līguma 3.Pielikumā un 4.Pielikumā;

8.3.4. ja Projekta īstenošanas laikā Partnerim rodas nepieciešamība veikt darbības, kas nav paredzētas Līguma un tā pielikumos, vai rodas apstākļi, kas Līguma izpildi padara neiespējamu.

8.4. Līguma grozījumus saskaņo un ar parakstu apliecina visi Partneri;

8.5. Līguma grozījumi, kas attiecas uz Projekta īstenošanu un skar tieši Dienesta kompetenci, stājas spēkā, kad tos ir izvērtējis un apstiprinājis Dienests. Partneri Dienestu informē par grozījumiem, kas attiecas uz Partnera maiņu, Projektā veicamajām darbībām, termiņiem, īstenošanas vietu, finansējumu un citiem nosacījumiem, kas attiecas uz Projekta iesniegumā norādīto informāciju un Dienestam iesniedzamo informāciju;

8.6. Jebkuri grozījumi un papildinājumi kā pielikumi pievienojami Līgumam un kļūst par Līguma neatņemamu sastāvdaļu;

8.7. Partneriem ir tiesības nolemt un vienpusēji pārtraukt saistības ar kādu no Partneriem:

8.7.1. ja Partneris neievēro Līgumā paredzētos pienākumus un termiņus;

8.7.2. konstatēti pārkāpumi Līguma izpildes laikā;

8.7.3. Vadošajam partnerim sniedzis nepatiesu, nepilnīgu vai maldinošu informāciju jebkurā Līguma izpildes posmā, t.sk. attiecībā uz Dienestā iesniegtajiem dokumentiem, kas radījuši pamatotas aizdomas par šo dokumentu autentiskumu un iespējamu viltošanas faktu.

8.7.4. Partneris atrodas likvidācijas procesā, tā saimnieciskā darbība ir apturēta vai pārtraukta, vai ir uzsākta tiesvedība par Partnera darbības izbeigšanu, maksātnespēju vai bankrotu, vai ir uzlikts arests tā kustamai/nekustamai mantai vai finanšu līdzekļiem.

**9.Projekta uzraudzība**

9.1. Ja Projekta īstenošanai tiek iegādātas produktīvās investīcijas vai MK Noteikumu Nr.613 53.1.9.apakšpunktā minētā tehnika, iekārtas vai aprīkojums, tiem tiek piemērots piecu gadu uzraudzības periods.

9.2. Partneri nodrošina Projekta rezultātu pieejamību sabiedrībai un interesentiem un izmantojamību praksē. Dienests var pārraudzīt projekta rezultātu izmantošanu.

9.3. Produktīvās investīcijas vai MK Noteikumu Nr.613 53.1.9.apakšpunktā minētā tehnika, iekārta vai aprīkojums ir Partneru īpašumā visu Projekta uzraudzības laiku.

9.4. Ja Partneri Projekta īstenošanas periodā vai piecu gadu laikā pēc Projekta īstenošanas termiņa beigām pēc pēdējā maksājuma saņemšanas savā saimnieciskajā darbībā izmanto MK Noteikumu Nr.613 53.1.9.apakšpunktā minēto tehniku, iekārtas vai aprīkojumu ieņēmumu gūšanai, Dienests pieprasa atmaksāt pārmaksāto atbalstu par ieguldītajām investīcijām (tehniku, iekārtām vai aprīkojumu).

**10.Strīdu risināšanas kārtība**

10.1. Līgums sastādīts un tiek juridiski interpretēts saskaņā ar Latvijas Republikā spēkā esošajiem normatīvajiem aktiem.

10.2. Visi strīdi un domstarpības, kas varētu rasties starp Partneriem Līguma izpildes rezultātā, tiek risināti sarunu ceļā.

10.3.Partneri, atbilstoši 4.2.apakšpunktā un 4.4.apakšpunktā paredzētajām tiesībām, nepiekrītot citu Partneru pieņemtajam lēmumam, to ir tiesīgs apstrīdēt Vadošajam partnerim piecu darbdienu laikā no tā paziņošanas brīža, iesniedzot attiecīgu iesniegumu.

10.4. Strīdi, kas netiek atrisināti pārrunu ceļā 30 (trīsdesmit) dienu laikā, tiek izskatīti Latvijas Republikas tiesā atbilstoši Latvijas Republikas normatīvajiem aktiem.

**11.Atbildība**

11.1.Partneri ir savstarpēji atbildīgi par savu Līgumā un tā pielikumos noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīgs tas Partneris, kura darbības vai bezdarbības dēļ šie zaudējumi ir radušies;

11.2. Partneri tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst;

11.3. Ja Līgums tiek izbeigts, Partnerim atkāpjoties no Līguma saistību izpildes, Partneris maksā līgumsodu 5% apmērā no Partnera atlikušās plānotās ieguldījuma daļas Projekta īstenošanā atbilstoši 4.Pielikumam.

**12.Noslēguma noteikumi**

12.1.Līgums stājas spēkā pēc Partneru parakstīšanas un ir spēkā līdz saistību pilnīgai izpildei;

12.2. Ja kāds no šī Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Partneri piemēro Līgumu atbilstoši spēkā esošajiem normatīvajiem aktiem;

12.3. Līgums ir saistošs Partneriem un to tiesību un saistību pārņēmējiem;

12.4. Partneri nozīmē kontaktpersonas Līguma nosacījumu izpildes organizēšanai:

12.4.1.Vadošā partnera kontaktpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

12.4.2. Lauksaimnieka kontaktpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

12.4.3. Pētnieka kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

12.4.4. Konsultanta kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

12.5. Partneru pilnvarotie pārstāvji ir atbildīgi par Līguma izpildes uzraudzīšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.

12.6. Šis Līgums ir sastādīts 3 eksemplāros uz \_\_\_ (\_\_\_\_\_\_\_) lapām ar pielikumiem uz \_\_\_ (\_\_\_\_\_\_\_) lapām, kopā uz \_\_\_ (\_\_\_\_\_\_\_) lapām, pa vienam eksemplāram katram Partnerim, katram no tiem ir vienāds juridisks spēks;

12.7. Līguma pielikumu ir neatņemama Līguma sastāvdaļa.

**13.Pušu rekvizīti un paraksti**

|  |  |  |  |
| --- | --- | --- | --- |
| Vadošais partneris: | Lauksaimnieks: | Pētnieks: | Konsultants: |
|  |  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds  Amats  Datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds  Amats  Datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds  Amats  Datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds  Amats  Datums |

**1.Pielikums.** Projekta īstenošanas laika grafiks *(jāatbilst Projekta iesniegumā norādītajai informācijai)*

**2.Pielikums.** Projekta īstenošanā iesaistīto sadarbības partneru protokols

**3.Pielikums.** Sadarbības partneru funkcijas *(jāatbilst Projekta iesniegumā norādītajai informācijai)*

**4.Pielikums.** Sadarbības partneru ieguldījums Projekta īstenošanā *(jāatbilst Projekta iesniegumā norādītajai informācijai)*

**5.Pielikums.** Iekšējās procedūras par lēmumu pieņemšanas kārtību EIP darba grupā

1. Sabiedrība ar ierobežotu atbildību "Latvijas Lauku konsultāciju un izglītības centrs", kas saistībā ar valsts Kopējās lauksaimniecības politikas tīkla funkcijām nodrošina tehnisko palīdzību uz inovāciju vērstu projektu izstrādei, potenciālo darba grupu izveidei un potenciālo partneru piesaistei. [↑](#footnote-ref-1)